Микеланджело Буонароти
Ако страха си от смъртта…

Превод от италиански: Драгомир Петров, 1970

chitanka.info

Ако страха си от смъртта…[0]

Ако страха си от смъртта

избегне някой или го прогони

там, гдето той се ражда и полита,

могъща, Любовта

печати зли, изконни

над туй сърце любезно ще опита.

Ала душата упорита

на смърт и милост тайно се надява —

обреченият в оня страх е впит,

пред който страховете са химерни.

И срещу нова красота,

висока, горда, обещава

страха непроницаем щит

пред милостите й високомерни.

Кълна Ви се, неверни,

от нея, дето сълзите осмива,

избавя ме тоз, който ме убива.

[0] Мадригалът развива една от любимите теми на поета, който търси в мисълта за смъртта щит пред любовта и спасение от мимолетните огорчения. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.